钦定古今图书集成/历象汇编/庶征典/第183卷 > 《宋书》 > 《符瑞志》
## 钦定古今图书集成/历象汇编/庶征典/第183卷 > 《宋书》 > 《符瑞志》

《福草》者，《宗庙肃》，则生宗庙之中。

嘉禾，五谷之长。“王者德盛，则二苗共秀；于周德，三苗
共穗；于商德，同本异穟；于夏德，异本同秀。”

《木连理》，王者德泽纯洽，八方合为一则生。

《芝草》，“王者慈仁则生”，食之令人度世。

《巨鬯》“三禺之禾，一稃二米”，王者宗庙修则出。

华平，其枝正平。王者有德则生，德刚则仰，德弱则低。
平露如盖，以察四方之政。其国不平，则随方而倾。
蓂荚，一名“苈荚”，夹阶而生，一日生一叶，从朔而生，望
而止，十六日日落一叶。若月小，则一叶萎而不落。尧
时生阶。

《萐莆》一名“倚扇”，状如蓬，大枝叶小，根根如丝，转而成
风，杀蝇。尧时生于厨。

《朱草》，草之精也，世有圣人之德则生。

《芝英》者，王者亲近耆老，养有道则生。